ئاڵای کۆماری چیک

ئاڵای کۆماری چیک () ھەمان ئاڵای چێکۆسلۆڤاکیای پێشووە، لەگەڵ ھەڵوەشانەوەی چێکۆسلۆڤاکیا لە کانوونی دووەمی ١٩٩٢، کۆماری چیک ئاڵای چیکۆسلۆڤاکیای ھێشتەوە، و سلۆڤاکیا ئاڵای تایبەتی خۆی دروست کردەوە. یەکەم ئاڵای چێکۆسلۆڤاکیا لەسەر بنەمای ئاڵای بۆھیمیا بوو، و سپی لەسەرووی سوور بوو. ئەمەش تا ڕادەیەک نزیک بوو لە ئاڵای پۆڵەندا، بۆیە سێگۆشەیەکی شین لە ساڵی ١٩٢٠ لە لای چەپی ئاڵاکە زیاد کرا. ئاڵاکە لەلایەن نازییەکانەوە لە ساڵی ١٩٣٩ قەدەغە کرا، چونکە حکوومەتێکیان لەو ناوچەیە پێکھێنا بوو، و سێ ڕەنگی ئاسۆیی سپی و سوور و شین بۆ ماوەی جەنگەکە بەکارھێنرا لەبری ئاڵای چێکۆسلۆڤاکیا. ئاڵای ساڵانی ١٩٢٠–١٩٣٩ی وڵاتەکە، لە ساڵی ١٩٤٥ دووبارە دروست کرایەوە.

 مێژوو 
ڕەنگە باوەکانی خاکەکانی چیک لە ئاڵای ساڵی ١١٩٢ سەرچاوەی وەرگرتووە.

دوای دامەزراندنی چێکۆسلۆڤاکیایەکی سەربەخۆ لە ساڵی ١٩١٨، وڵاتەکە ئاڵای سوور و سپی بۆھیمیایی بەکار دەھێنا، کە ھاوشێوەی ئاڵای پۆڵەندا بوو. دوای ئەوەی داوای پەسەندکردنی ئاڵایەکی نوێ لەلایەن دەوڵەتەکە نوێیەکەوە کرا، لیژنەیەکی دەوڵەت، یارۆسلاڤ کورسایان وەک دیزاینەری ئاڵاکە ھەڵبژارد. دیزاینەکەی بریتی بوو لە ھێڵێکی ئاسۆیی سوور و سپی کە لە ئاڵای بۆھیمیاوە وەرگیرا بوو و سێگۆشەیەکی شێوە خێمەیی شینیی بۆ زیاد کرد کە لەلای چەپی ئاڵەکە بەرەو لای ڕاست درێژ دەبووەوە.

ئاڵاکە بە فەرمی لەلایەن ئەنجومەنی نیشتمانی چێکۆسلۆڤاکیا لە ٣٠ی ئازاری ١٩٢٠ پەسەند کرا و لەو کاتەوە، بەردەوام بەکار دەھێنرێت، بێجگە لەو ساڵانەی کە چێکۆسلۆڤاکیا لەلایەن ئەڵمانیاوە لە کاتی جەنگی جیھانیی دووەمدا داگیر کرا.Government of the Czech Republic The Czech Republic's national flag. Retrieved 4 March 2011.Law defining state symbols of the Czech Republic 67/1990 Sb, from 13 March 1990

لە کاتی دانوستانەکانی ساڵی ١٩٩٢ سەبارەت بە دابەشبوونی چێکۆسلۆڤاکیا، بڕگەیەک ھەبوو کە بەکارھێنانی ھێماکانی دەوڵەتی چێکۆسلۆڤاکیای پێشوو لەلایەن ھەریەک لە دەوڵەتانی جێنشینەوە قەدەغە دەکات،Ústavný zákon č. 542/1992 Zb. o zániku Českej a Slovenskej Federatívnej Republiky, Čl.  3 ods.  2(Constitutional act. No.  542/1992 Col. on the dissolution of the Czech and Slovak Federative Republic, art.  3 sect.  2) بەڵام کۆماری چیک بەکارھێنانی ئاڵاکەی دووپات کردەوە، کە ئێستاش بەکاری دەھێنێت.Law defining state symbols of the Czech Republic 3/1993 Sb, from 17 December 1992Whitney Smith, "Flag of the Czech Republic", Encyclopedia Britannica.

 ڕەنگەکانی ئاڵا 
40x40پیکسڵ  ڕەنگی پلان سپی سوور شینی شاھانەیی CMYK ٠-٠-٠-٠ ٠-٩٠-٨٧-١٥ ٨٦-٤٥-٠-٥٠ HEX #FFFFFF #D7141A #11457E RGB ٢٥٥-٢٥٥-٢٥٥ ٢١٥-٢٠-٢٦ ١٧-٦٩-١٢٦ نزیکترین پانتۆن 2035 C 2154 C

 ستانداردی سەرۆکایەتی 

ھێمایەکی دیکەی فەرمی چیک، ستانداردی سەرۆکایەتی کۆماری چیکە. بۆ یەکەمجار لە ساڵی ١٩١٨ بۆ سەرۆکی چێکۆسلۆڤاکیا داندرا. وەشانی ئێستا کە لەلایەن جیریی لۆدا دیزاین کراوە، لەگەڵ دروستبوونی کۆماری چیکی سەربەخۆ لە ساڵی ١٩٩٢ بەفەرمی داندرا.

 وەشانەکان 

 بەستەرە دەرەکییەکان 
 مێژووی ئاڵای چیک و چیکۆسلۆڤاکیا 
 ئاڵای چیک - ڕاستییەکان، مێژوو، ڕەنگەکان 
 "شارەزایی لە ئاڵاکان

 سەرچاوەکان 

پۆل:ئاڵا نیشتمانییەکان
پۆل:ئاڵاکان
پۆل:چێکۆسلۆڤاکیا
پۆل:سلۆڤاکیا